Contido

# Uso da consola de presentación

A consola de presentación mostra a presentación nunha pantalla externa (proxector ou televisión grande), mentres que os controis de presentación se mostran na pantalla do computador.

A consola de presentación fornece un control adicional sobre as presentación ao utilizar vistas diferentes na pantalla do computador e na que ve o público. A vista que se ve na pantalla do computador inclúe a diapositiva actual, a diapositiva seguinte, opcionalmente as notas das diapositivas e un temporizador da presentación.

A consola de presentación só funciona nun sistema operativo que admita varias pantallas e só cando as dúas pantallas estiveren conectadas (unha pode ser a integrada nun portátil).

## Activación da consola de presentación

Para activar a consola de presentación:

- Escolla Presentación de diapositivas - Configuración da presentación de diapositivas.

- No menú despregábel Mostrar - Consola de presentación, escolla Pantalla completa ou En xanela.

Para activar a consola de presentación:

- Conecte unha pantalla auxiliar ao computador,

- Exectúe a presentación. Prema F5 ou Maiús-F5 ou escolla Presentación de diapositivas - Iniciar desde a primeira diapositiva ou Arrincar desde a dispositiva actual.

## Controis da consola de presentación

- Anterior: ir para a diapositiva anterior.

- Seguinte: ir para a diapositiva seguinte.

- Notas: mostrar o modo de notas da consola de presentación.

- Diapositiva mostrar o modo de clasificación da consola de presentación.

- Reiniciar: reiniciar o tempo transcorrido da presentación.

- Trocar: Alternar entre a pantalla do computador e a da presentación.

- Pechar: Nos modos de notas e de clasificación de diapositivas, volver ao modo normal.

## Atallos de teclado da consola de presentación

Pode empregar as seguintes teclas ao executar unha presentación empregando a Consola de presentación:

Acción | Tecla ou teclas
--- | ---
Diapositiva ou efecto seguinte | Botón esquerdo, frecha dereita, frecha abaixo, barra espazadora, avance de páxina, intro, retorno
Diapositiva ou efecto anterior | Botón dereito, frecha esquerda, frecha arriba, retroceder páxina. retroceso
Empregar apuntador do rato como lapis | «P»
Borrar toda a tinta da diapositiva | «E»
Primeira diapositiva | Inicio
Derradeira diapositiva | Fin
Diapositiva anterior sen efectos | Alt+Re Páx
Diapositiva seguinte sen efectos | Alt+Av Páx
Ennegrecer/Clarear a pantalla | «B» ou «.»
Pantalla en branco/Restaurar a pantalla | «W» ou «,»
Finalizar a presentación | Esc ou «-»
Ir á diapositiva número | Número seguido de Intro
Aumentar/Reducir o tamaño de letra das notas | «G», «S»
Desprazar notas arriba/abaixo | «A», «Z»
Mover o punteiro na vista de notas cara atrás/adiante | «H», «L»
Amosar a consola de presentación | Ctrl-«1»
Amosar as notas de presentación | Ctrl-«2»
Amosar a vista xeral de diapositivas | Ctrl-«3»
Alternar monitores | Orde Ctrl+«4»
Desactivar o modo de bolígrafo do punteiro | Orde Ctrl+«A»

## Modos da consola de presentación

### Modo normal

O modo normal mostra a diapositiva actual á esquerda e a diapositiva seguinte á dereita da pantalla do computador.

### Modo de notas

O modo de notas mostra a diapositiva actual á esquerda, as notas das diapositivas á dereita e a seguinte diapositiva por debaixo da actual.

### Modo de clasificador de diapositivas

O modo de clasificador de diapositivas mostra todas as diapositivas na pantalla do computador e permite mostrar a diapositiva seleccionada fóra da orde de presentación.

Temas relacionados

Guía de uso do Impress Remote

Precisamos da súa axuda!