Contido

# Engadir unha cabeceira ou un rodapé a todas as diapositivas

Toda diapositiva está baseada nunha diapositiva principal. O texto, imaxes, táboas, campos e outros obxectos que se coloquen na diapositiva principal son visíbeis como fondo de todas as diapositivas que a teñan como base.

Existen principais para diapositivas, notas e folletos.

- Para editar unha diapositiva principal escolla Ver - Diapositiva principal. Prema na icona Pechar vista principal da barra de ferramentas Vista principal ou escolla Ver - Normal para saír da diapositiva principal.

- Para editar as notas dunha principal escolla Ver - Notas principais. Prema na icona Pechar vista principal da barra de ferramentas Vista principal ou escolla Ver - Normal para saír das notas principais.

- Para editar un folleto principal prema na lapela Folleto por enriba da diapositiva. Prema na lapela Normal para saír do folleto principal.

## Engadir obxectos de cabeceira ou rodapé predefinidos

Cada tipo de modelo principal ten algunhas zonas predefinidas para conteren a data, un rodapé e o número de diapositiva.

Ao pasar para a vista principal pode mover esas áreas para calquera posición na principal. Tamén pode introducir texto adicional, redimensionalas e seleccionar o seu contido para aplicar formato de texto. Pode, por exemplo, cambiar o tamaño ou a cor do tipo de letra.

Existe unha área de cabeceira dispoñíbel só para notas e folletos. Se desexa unha cabeceira en todas as diapositivas pode mover a área do rodapé da diapositiva principal para a parte superior.

Os obxectos que se insiren nunha diapositiva principal son visíbeis en todas as diapositivas que a teñen como base.

1. Escolla Ver - Clasificador de diapositivas.

   Pode ver unha caixa de diálogo con dúas páxinas, Diapositivas e Notas e folletos, nas que pode introducir o contido das áreas predefinidas.

   Por omisión, a opción Data e hora está activada, mais o formato está configurado como Fixo e a caixa de entrada de texto está baleira, polo que non hai nin data nin hora visíbeis nas diapositivas.

   Por omisión, a opción Rodapé está activada, mais a caixa de entrada de texto está baleira, polo que non hai ningún rodapé visíbel nas diapositivas.

   Por omisión, a opción Número de diapositiva está baleiro, polo que os números de diapositiva non son visíbeis.

2. Introduza ou seleccione o contido que desexa que sexa visíbel en todas as diapositivas.

3. Se desexa cambiar a posición e o formato dos obxectos principais escolla Ver - Principal.

   Vese a diapositiva principal con áreas preto da parte inferior. Estas áreas pódense mover e tamén se poden seleccionar os campos e aplicar formato, así como introducir texto aquí que aparecerá a carón dos campos.

4. Prema na área Data e mova o campo de hora e data. Seleccione o campo <data/hora> e aplique formato para cambiar o formato de data e de hora en todas as diapositivas. O mesmo se aplica ás áreas de cabeceira e de número de diapositiva.

5. Normalmente, os elementos predefinidos da diapositiva principal son visíbeis na presentación. Pode controlar a visibilidade dos elementos predefinidos escollendo Diapositiva - Elementos principais.

## Engadir obxectos de texto como obxectos de cabeceira ou de rodapé

Pode engadir un obxecto de texto en calquera sitio da diapositiva principal.

1. Escolla Ver - Diapositiva principal.

2. Na barra Debuxo, seleccione a icona Texto .

3. Arrastre na diapositiva principal para debuxar un obxecto de texto e escriba ou pegue o texto.

4. Ao rematar, escolla Ver - Normal.

Tamén pode engadir campos (por exemplo, data e número de páxina) a unha cabeceira e a un pé de páxina, escollendo Inserir - Campos.

Temas relacionados

Cambiar a Diapositiva Páxina Enchido do fondo

Cambiar e engadir unha diapositiva páxina principal

Sobre as capas

Inserir campos

Precisamos da súa axuda!